बी-फार्मा अभ्यर्थियों के मामले में डबल बैंच में जाएगी सरकार
जयपुर| चिकित्साविभाग में फार्मासिस्ट भर्ती से बाहर बी-फार्मा पीड़ित अभ्यर्थी सोमवार को चिकित्सा मंत्री निवास पर मिले। चिकित्सा मंत्री राजेन्द्र राठौड़ ने पीड़ित अभ्यर्थियों को न्याय दिलाने के लिए डबल बैंच में पैरवी करने का आश्वासन दिया है। तर्क था कि एनआरएचएम में संविदा पर कार्यरत फार्मासिस्ट बैचुलर इन फार्मेसी योग्यताधारी है। इनके बाहर होने पर संविदाकर्मियों के साथ अन्याय होगा। राठौड़ ने आज प्रमुख सचिव (चिकित्सा एवं स्वास्थ्य) मुकेश शर्मा, अतिरिक्त निदेशक (प्रशासन) श्याम लाल गुर्जर एवं विधि विशेषज्ञों से विस्तृत चर्चा की। चिकित्सा एवं स्वास्थ्य विभाग द्वारा फरवरी-2013 में 1209 फार्मासिस्ट पदों के लिए भर्ती निकाली थी।
hin_Deva hin_Deva